
42. sjednice Vijeća Gradske četvrti Trešnjevka - jug održane 9. srpnja 2020. (četvrtak) u Područnom uredu Trešnjevka, Park Stara Trešnjevka 2, dvorana 314/II, s početkom u 17:00 sati

NAZOČNI IZABRANI ČLANOVI VIJEĆA:
Tomislav Branđolica, Marin Galić, mr. sc. Denis Hrestak dipl. ing. el., Goran Katavić, Nenad Klapčić, mr. sc. Ankica Kosovec – Krželj dipl. ing. el., Draženko Kožul, Mario Lukša, Nenad Ljubić, Ivan Magić, Darko Mrzlečki, , mr. sc. Alexei Puninski dipl. oec., Danijel Samaržija, Tonkica Špančić i Mato Vranješević. mr. sc., Tomislav Madžar, Saša Stipić, dipl. iur., Mirna Obradović

Odsutni članovi Vijeća: Marija Brkljačić

OSTALI NAZOČNI: 
1. Božidarka Ciglar - viši stručni suradnik za rad tijela mjesne samouprave
2. Marijana Hrestak – voditeljica Područnog odsjeka Trešnjevka-jug
3. Afan Mehmedović - vježbenik

Predsjednik pozdravlja prisutne članove Vijeća i konstatira da sjednici prisustvuje 17 od 19 članova Vijeća Gradske četvrti Trešnjevka – jug te otvara 42. sjednicu Vijeća.

Predsjednik predlaže prihvaćanje zapisnika 41. sjednice Vijeća Gradske četvrti Trešnjevka – jug.
Vijeće uz 16 glasova ZA i 1 PROTIV prihvaća tekst zapisnika 41. sjednice Vijeća održane 15. lipnja 2020..
Predsjednik predlaže da se članovi Vijeća izjasne o svim predloženim točkama dnevnog reda, ukoliko ima prijedloga o izostavljanju pojedine točke dnevnog reda ili da se izmjeni njihov redoslijed.
Nema prijedloga za izostavljanje točaka dnevnog reda kao niti za izmjenu njihovog redoslijeda.
Vijeće jednoglasno prihvaća dopunjeni dnevni red koji glasi:
DNEVNI RED
1. Priprema prioriteta za plan komunalnih aktivnosti u 2021.
2. Prijedlog lokacije za taksi stajalište Udruženja auto taksi prijevoznika Grada Zagreba
3. Pritužba Maje Tabak - Slošić vezano na nepropisno prometovanje požarnim pristupom u ulici Hrgovići 89 i 91
4. Davanje mišljenja na materijale dostavljene temeljem članka 86. stavka 2. Statuta Grada Zagreba: Prijedlog Odluke o izradi Urbanističkog plana uređenja Groblja Kupinečki Kraljevec
5. Pitanja, prijedlozi i obavijesti
Ad. 1. Priprema prioriteta za plan komunalnih aktivnosti u 2021.
Predsjednik uvodno obrazlaže predmetnu točku dnevnog reda te otvara raspravu. U raspravi sudjeluje Goran Katavić.
Nakon rasprave Vijeće jednoglasno donosi
Z A K LJ U Č A K
o pripremi prioriteta za plan komunalnih aktivnosti u 2021.
1. Vijeće predlaže da se u kolovozu donese zaključak o prijedlozima koji će se dostaviti vijećima mjesnih odbora, a u listopadu zaključak o prioritetima za plan komunalnih aktivnosti Gradske četvrti za 2021..
2. Vijeće predlaže da vijeća mjesnih odbora na sjednicama u rujnu donesu zaključke o prijedlozima prioriteta za plan komunalnih aktivnosti Gradske četvrti za 2021..
3. Ovaj će se zaključak dostaviti vijećima mjesnih odbora i Gradskom uredu za mjesnu samoupravu.
Ad. 2. Prijedlog lokacije za taksi stajalište Udruženja auto taksi prijevoznika Grada Zagreba
Članovi Vijeća su primili materijal uz poziv. Predsjednik uvodno obrazlaže predmetnu točku dnevnog reda te otvara raspravu. U raspravi sudjeluje Goran Katavić i Danijel Samaržija.
Nakon rasprave Vijeće uz 16 glasova ZA i 1 PROTIV donosi
Z A K LJ U Č A K
o prijedlogu lokacije za taksi stajalište Udruženja auto taksi prijevoznika Grada Zagreba
1. Vijeće nije suglasno sa predloženim lokacijama te traži da se taksi stajalište preseli na parkiralište Sportskog parka Mladost.
2. Ovaj će se zaključak dostaviti Gradskom uredu za prostorno uređenje, izgradnju Grada, graditeljstvo, komunalne poslove i promet - Sektoru za promet, te Gradskom uredu za mjesnu samoupravu
OBRAZLOŽENJE:
Vijeće Mjesnog odbora Horvati – Srednjaci je upozorilo da predložene lokacije taksi stajališta nisu prihvatljive iz razloga što oduzimaju parkirališna mjesta ispred stambenih zgrada kojih i onako kronično nedostaje na cijelom području Mjesnog odbora Horvati – Srednjaci. 
Isto tako smatra da, zbog pojave više taksi koncesionara, prijevoz građana taksijem više nije organiziran na način kako je to bilo prije i da taksi stajališta nemaju istu svrhu.
Slijedom navedenog Vijeće Gradske četvrti je prihvatilo prijedlog Vijeća Mjesnog odbora Horvati – Srednjaci da se lokacija taksi stajališta preseli na parkiralište Sportskog parka Mladost.
Prisutno 18 od 19 članova Vijeća.
Ad. 3. Pritužba Maje Tabak - Slošić vezano na nepropisno prometovanje požarnim pristupom u ulici Hrgovići 89 i 91
Članovi Vijeća su primili materijal uz poziv. Predsjednik uvodno obrazlaže predmetnu točku dnevnog reda te otvara raspravu.
Nakon rasprave Vijeće jednoglasno donosi 
Z A K LJ U Č A K
o postavi zaštitnih stupića
1. Vijeće Mjesnog odbora Jarun donijelo je zaključak da se postave zaštitni vatrogasni stupići u svrhu sprječavanja nepropisnog prometovanja vatrogasnim pristupom u ulici Hrgovići 89 i 91.
2. Vijeće Gradske četvrti odobrava financiranje postave zaštitnih vatrogasnih stupića na predmetnoj lokaciji kroz osigurana sredstva u Planu komunalnih aktivnosti Gradske četvrti Trešnjevka – jug u 2020. te traži nadležno postupanje Gradskog ureda za prostorno uređenje, izgradnju Grada, graditeljstvo, komunalne poslove i promet – Sektora za promet.
3. Zaključak dostaviti Gradskom uredu za prostorno uređenje, izgradnju Grada, graditeljstvo, komunalne poslove i promet - Sektoru za promet te Gradskom uredu za mjesnu samoupravu.
Ad. 4. Davanje mišljenja na materijale dostavljene temeljem članka 86. stavka 2. Statuta Grada Zagreba: Prijedlog Odluke o izradi Urbanističkog plana uređenja Groblja Kupinečki Kraljevec
Članovi Vijeća su primili materijal uz poziv. Predsjednik uvodno obrazlaže predmetnu točku dnevnog reda te otvara raspravu.
Bez rasprave Vijeće jednoglasno donosi
Z A K LJ U Č A K
o davanju mišljenja na materijale dostavljene temeljem članka 86. stavka 2. Statuta Grada Zagreba: Prijedlog Odluke o izradi Urbanističkog plana uređenja Groblja Kupinečki Kraljevec
1. Vijeće, obzirom da se ne radi o području Gradske četvrti Trešnjevka – jug, prima na znanje Prijedlog Odluke o izradi Urbanističkog plana uređenja Groblja Kupinečki Kraljevec.
2. Ovaj se zaključak dostavlja Gradskom ureda za strategijsko planiranje i razvoj Grada te Gradskom uredu za mjesnu samoupravu.
Ad. 5. Pitanja, prijedlozi i obavijesti
	Član Vijeća Darko Mrzlečki predlaže da se predsjednik Vijeća Mjesnog odbora Knežija Mario Tomas pozove na iduću sjednicu Vijeća Gradske četvrti kako bi članove Vijeća Gradske četvrti upoznali sa problemom vezanim uz lokacijsku dozvolu u Ulici Davorina Bazjanca 1 na području Mjesnog odbora Knežija. 
Predsjednik odgovara da će se uputiti poziv predsjedniku Vijeća Mjesnog odbora Knežija Mariu Tomasu i potpredsjednici Vijeća Mjesnog odbora Knežija Larisi Petrić za iduću sjednicu Vijeća Gradske četvrti.
	Budući da više nitko ne traži riječ, predsjednik zaključuje sjednicu.

Dovršeno u 17:25 sati

KLASA: 026-02/20-001/175
URBROJ: 251-06-11-15-20-3
Zagreb, 9. srpnja 2020.

Zapisnik vodila:
Marijana Hrestak, univ. spec.
Predsjednik
Vijeća Gradske četvrti
Trešnjevka - jug

Danijel Samaržija

